“ดัชนีดอลลาร์” อ่อนค่าแตะระดับ 97.86 หลังสหรัฐฯประกาศตัวเลขเศรษฐกิจต่ำคาด!
"ดัชนีดอลลาร์" อ่อนค่าแตะระดับ 97.86 หลังสหรัฐฯประกาศตัวเลขเศรษฐกิจต่ำคาด!
"ดัชนีดอลลาร์" อ่อนค่าแตะระดับ 97.86 หลังสหรัฐฯประกาศตัวเลขเศรษฐกิจต่ำคาด!
24 พ.ค. 2562

ผู้สื่อข่าวรายงานว่า สกุลเงินดอลลาร์สหรัฐฯอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (23 พ.ค.) ขณะที่นักลงทุนพากันเข้าซื้อเยนในฐานะสินทรัพย์ปลอดภัย ท่ามกลางความกังวลเกี่ยวกับการทำสงครามการค้าระหว่างสหรัฐและจีน
โดยดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับสกุลเงินหลัก 6 สกุลในตะกร้าเงิน ลดลง 0.18% แตะที่ 97.8595 เมื่อคืนนี้
ด้านดอลลาร์สหรัฐฯอ่อนค่าลงเมื่อเทียบกับเงินเยน ที่ระดับ 109.47 เยน จากระดับ 110.28 เยน และอ่อนค่าเมื่อเทียบกับฟรังก์สวิส ที่ระดับ 1.0027 ฟรังก์ จากระดับ 1.0086 ฟรังก์ แต่ดอลลาร์สหรัฐฯแข็งค่าเมื่อเทียบกับดอลลาร์แคนาดา ที่ระดับ 1.3486 ดอลลาร์แคนาดา จากระดับ 1.3427 ดอลลาร์แคนาดา
ส่วนยูโรแข็งค่าเมื่อเทียบกับดอลลาร์สหรัฐ ที่ระดับ 1.1183 ดอลลาร์ จากระดับ 1.1159 ดอลลาร์ ขณะที่เงินปอนด์อ่อนค่าแตะที่ระดับ 1.2654  ดอลลาร์ จากระดับ 1.2668 ดอลลาร์ และดอลลาร์ออสเตรเลียแข็งค่าขึ้นสู่ระดับ 0.6892 ดอลลาร์สหรัฐ จากระดับ 0.6884 ดอลลาร์สหรัฐ
ด้านนักวิเคราะห์บล.ฟิลลิป (ประเทศไทย) ระบุว่า วันนี้เงินบาทเปิดที่ระดับ  31.86 กลับมาแข็งค่าอีกครั้งหลังสกุลเงินดอลลาร์อ่อนตัว แนะจับตาการเมืองในประเทศ พร้อมมองกรอบเคลื่อนไหว 31.80-31.95 บาท
ด้านนักบริหารเงินจากธนาคารกรุงศรีอยุธยา เปิดเผยถึงค่าเงินบาทเปิดตลาดเช้านี้อยู่ที่ 31.86 บาท/ดอลลาร์ แข็งค่าจากปิดตลาดเย็นวานนี้ที่ระดับ 31.98 บาท/ดอลลาร์ หลังตัวเลขเศรษฐกิจของสหรัฐที่ประกาศออกมาแย่กว่าที่ตลาดคาดการณ์ส่งผลให้ดอลลาร์อ่อนค่าเมื่อเทียบกับสกุลเงินหลัก และอาจมีผลให้เฟดตัดสินใจปรับลดอัตราดอกเบี้ย
“บาทแข็งค่าหลังดอลลาร์อ่อนค่า เนื่องจากตัวเลขเศรษฐกิจสหรัฐออกมาแย่กว่าคาด ทำให้ตลาดกังวลว่าสหรัฐอาจรับมือจากผลกระทบเรื่องสงครามการค้าไม่ไหว” นักบริหารเงิน กล่าว
พร้อมประเมินกรอบการเคลื่อนไหวของเงินบาทวันนี้ไว้ที่ 31.80 – 31.95 บาท/ดอลลาร์
นอกจากปัจจัยต่างประเทศแล้ว ตลาดฯยังจับตาดูทิศทางการเมืองในประเทศเกี่ยวกับความ   คืบหน้าในการจัดตั้งรัฐบาล โดยเฉพาะท่าทีของพรรคประชาธิปัตย์ว่าจะมีมติอย่างไร
THAI BAHT FIX 3M (23 พ.ค.) อยู่ที่ระดับ 1.73257% ส่วน THAI BAHT FIX 6M อยู่ที่ระดับ 1.75791%